**Luigi Caporusso** (s. 21. kesäkuuta 1989 Toronto, Ontario, Kanada) on kanadalainen jääkiekkoilija, joka pelaa Saksan DEL-liigan Iserlohn Roostersissa. Hän on pelipaikaltaan vasen laitahyökkääjä, mutta Caporusso osaa pelata myös keskellä.

Ura
---

### Seuraura

Caporusso pelasi kaudella 2004–2005 GTHL-junioriliigaa Toronto Red Wingsin, jonka jälkeen Toronto St. Michael’s Majors varasi hänet 187. pelaajana OHL:n varaustilaisuudessa 2005. Caporusso ei kuitenkaan koskaan siirtynyt CHL:ään, jotta hän voisi jatkossa pelata Yhdysvaltain yliopistosarjoissa. Caporusso pelasi kaksi seuraavaa kautta OPJHL-junioriliigan St. Michael’s Buzzersissa. Hän oli kaudella 2005–2006 joukkueen paras syöttäjä ja toiseksi paras pistemies tehoilla 29+44=73. Caporusso voitti kauden päätteeksi OPJHL:n mestaruuden, Frank L. Buckland Trophyn. Kaudella 2006–2007 hän oli Buzzersin paras pistemies ja syöttäjä tehoilla 23+27=50.

Ottawa Senators varasi Caporusson kolmannella kierroksella 90. pelaajana NHL:n varaustilaisuudessa 2007. Vuodet 2007–2011 hän kävi Michiganin yliopistoa. *Freshman -vuotensa* 2007–2008 päätteeksi Caporusso voitti CCHA:n mestaruuden. *Sophomore -vuotenaan* 2008–2009 hän voitti tehoilla 24+25=49 koko sarjan maalipörssin ja sijoittui pistepörssissä toiseksi edellään vain joukkuetoveri Aaron Palushaj. Caporusso valittiin kauden päätteeksi CCHA:n ensimmäiseen tähdistökentälliseen ja palkittiin joukkueensa arvokkaimpana pelaajana U-M’s Hal Downes Awardilla. Hän oli myös ehdolla koko NCAA:n parhaana pelaajana palkittavan Hobey Baker Awardin voittajaksi, mutta palkinto meni lopulta kuitenkin BU:n puolustaja Matt Gilroylle.

*Junior -vuotenaan* 2009–2010 Caporusso jakoi tehoilla 21+22=43 CCHA:n maalipörssin voiton Ohio Staten Zac Dalpen kanssa ja pistepörssin kuudennen sijan Miami-Ohion Carter Camperin ja Alaska-Fairbanksin Dion Knelsenin kanssa. Hän oli Michiganin toiseksi paras pistemies Carl Hagelinin jälkeen. Caporusso voitti kauden päätteeksi CCHA:n mestaruuden ja hänet valittiin NCAA:n finaaleiden tähdistökentälliseen. *Senior -vuotenaan* 2010–2011 Caporusso toimi joukkueensa varakapteenina. Hän oli Michiganin toiseksi paras pistemies Hagelinin jälkeen tehoilla 11+20=31.

Toukokuussa 2011 Caporusso teki kaksivuotisen tulokassopimuksen Ottawa Senatorsin kanssa. Hän aloitti kauden 2011–2012 AHL-joukkue Binghamton Senatorsissa, jossa Caporusso pelasi 13 runkosarjaottelua ilman tehopisteitä. Suurimman osan kaudestaan hän pelasi kuitenkin ECHL-joukkue Elmira Jackalsissa, jossa Caporusso pelasi 29 runkosarjaottelua tehopistein 16+16=32. Hänen kauttaan lyhensi kuitenkin kuudella viikolla poissaolo aivotärähdyksen vuoksi. Kaudella 2012–2013 Caporusso pelasi Binghamtonissa 23 runkosarjaottelua tehopistein 1+5=6, mutta suurin osa hänen kaudestaan eteni kuitenkin taas Jackalsissa. Caporusso jakoi pudotuspeleissä joukkueen sisäisen pistepörssin voiton Andrew Rowen kanssa tehoilla 2+6=8 ja voitti myös Jackalsin sisäisen tehotilaston lukemalla +7.

Elokuussa 2013 Caporusso teki vapaana agenttina vuoden mittaisen ECHL-sopimuksen Reading Royalsin kanssa. Hän teki joukkueessa kaudella 2013–2014 yli piste per peli -keskiarvolla 24 ottelussa 28 tehopistettä, mutta kesken kauden, tammikuussa 2014 Caporusso siirtyi loppukauden sopimuksella Saksan DEL-liigan Augsburger Pantheriin. Hän teki siellä yli piste per peli -tahdilla 19 runkosarjaottelussa tehot 8+13=21. Maaliskuussa 2014 Caporusso teki joukkueen kanssa vuoden mittaisen jatkosopimuksen. Kaudella 2014–2015 hän oli Pantherin paras pistemies tehoilla 15+23=38.

Kaudeksi 2015–2016 Caporusso siirtyi jatkamaan DEL-uraansa vuoden mittaisella sopimuksella Iserlohn Roostersin riveihin. Hän oli joukkueen paras pistemies ja syöttäjä tehoilla 18+30=48, joilla Caporusso jakoi liigan pistepörssin kuudennen sijan ERC Ingolstadtin Brandon Buckin kanssa. Pudotuspeleissä hän voitti Roostersin sisäisen tehotilaston lukemalla +1. Tammikuussa 2016 Caporusso teki joukkueen kanssa vuoden mittaisen jatkosopimuksen. Kaudella 2016–2017 hän oli Roostersin kolmanneksi paras pistemies tehoilla 13+16=29.

Kaudeksi 2017–2018 Caporusso siirtyi vuoden mittaisella sopimuksella Ruotsin SHL-liigan Brynäs IF:ään. Hän teki Mestarien liigassa kuudessa ottelussa viisi tehopistettä, mutta SHL:n runkosarjassa Caporusso onnistui tekemään kuitenkin seitsemässä ottelussa vain yhden syöttöpisteen, kunnes hänen sopimuksensa Brynäsin kanssa purettiin lokakuun 2017 lopulla. Marraskuussa Caporusso palasi kevääseen 2019 asti ulottuvalla sopimuksella edelliseen seuraansa Saksan DEL:n Iserlohn Roostersiin.

### Maajoukkueura

Caporusso edusti Canada Eastin joukkuetta alle 19-vuotiaiden World Junior A Challengessa vuonna 2006, jolloin hän voitti hopeaa. Caporusso valittiin turnauksen tähdistökentälliseen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2004–2005 | Toronto Red Wings | GTHL | 53 | 38 | 28 | 66 | 28 | – | – | – | – | – |
| 2005–2006 | St. Michael’s Buzzers | OPJHL | 48 | 29 | 44 | 73 | 44 | 25 | 8 | 10 | 18 | 16 |
| 2006–2007 | St. Michael’s Buzzers | OPJHL | 37 | 23 | 27 | 50 | 45 | 20 | 14 | 19 | 33 | 14 |
| 2007–2008 | Univ. of Michigan | NCAA | 33 | 12 | 9 | 21 | 18 | – | – | – | – | – |
| 2008–2009 | Univ. of Michigan | NCAA | 41 | 24 | 25 | 49 | 30 | – | – | – | – | – | Ykköstähdistö |
| 2009–2010 | Univ. of Michigan | NCAA | 45 | 21 | 22 | 43 | 26 | – | – | – | – | – |
| 2010–2011 | Univ. of Michigan | NCAA | 41 | 11 | 20 | 31 | 22 | – | – | – | – | – |
| 2011–2012 | Binghamton Senators | AHL | 13 | 0 | 0 | 0 | 6 | – | – | – | – | – |
|  | Elmira Jackals | ECHL | 29 | 16 | 16 | 32 | 8 | – | – | – | – | – |
| 2012–2013 | Binghamton Senators | AHL | 23 | 1 | 5 | 6 | 8 | – | – | – | – | – |
|  | Elmira Jackals | ECHL | 41 | 19 | 26 | 45 | 22 | 6 | 2 | 6 | 8 | 4 |
| 2013–2014 | Reading Royals | ECHL | 24 | 7 | 21 | 28 | 23 | – | – | – | – | – |
|  | Augsburger Panther | DEL | 19 | 8 | 13 | 21 | 4 | – | – | – | – | – |
| 2014–2015 | Augsburger Panther | DEL | 47 | 15 | 23 | 38 | 46 | – | – | – | – | – |
| 2015–2016 | Iserlohn Roosters | DEL | 49 | 18 | 30 | 48 | 32 | 6 | 2 | 2 | 4 | 0 |
| 2016–2017 | Iserlohn Roosters | DEL | 42 | 13 | 16 | 29 | 56 | – | – | – | – | – |
| 2017–2018 | Brynäs IF | SHL | 7 | 0 | 1 | 1 | 0 | – | – | – | – | – |
|  | Iserlohn Roosters | DEL | 25 | 10 | 9 | 19 | 18 | – | – | – | – | – |
| 2018–2019 | Iserlohn Roosters | DEL | 36 | 14 | 13 | 27 | 24 | – | – | – | – | – |
| 5 kautta | yhteensä | DEL | 218 | 78 | 104 | 182 | 180 | 6 | 2 | 2 | 4 | 0 |
| 2 kautta | yhteensä | AHL | 36 | 1 | 5 | 6 | 14 | – | – | – | – | – |
| 1 kausi | yhteensä | SHL | 7 | 0 | 1 | 1 | 0 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Louie Caporusso**.
* Louie Caporusso The Internet Hockey Databasessa (englanniksi)
* Louie Caporusso *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Louie Caporusso The Internet Hockey Databasessa (englanniksi)
2. 1 2 3 4 5 6 7 8  Louie Caporusso *Elite Prospects*. Everysport Media Group AB.  (englanniksi)
3. 1 2  Louie Caporusso – 2010–11 Ice Hockey Roster *mgoblue.com*. University of Michigan. Viitattu 5.9.2017. (englanniksi)
4. ↑  Bulletin: Senators sign forward Louie Caporusso to an entry-level contract  30.5.2011. OTTAWA:  Ottawa Senators. Viitattu 5.9.2017. (englanniksi)
5. ↑  Louie Caporusso – The Hockey News *forecaster.thehockeynews.com*. TVA Group. Viitattu 5.9.2017. (englanniksi)
6. ↑  Royals Agree to Terms with Forward Louie Caporusso *RoyalsHockey.com*.  16.8.2013. Reading, PA:  Reading Royals. Viitattu 5.9.2017. (englanniksi)
7. ↑  Augsburger Panther verpflichten Stürmer Louie Caporusso *aev-panther.de*.  2.1.2014. Augsburger Panther Eishockey GmbH. Viitattu 5.9.2017. (saksaksi)
8. ↑  Augsburger Panther verlängern mit Louie Caporusso *aev-panther.de*.  19.3.2014. Augsburger Panther Eishockey GmbH. Viitattu 5.9.2017. (saksaksi)
9. ↑  Louieeeeeeeeeeee… *iserlohn-roosters.de*.  10.1.2016. Iserlohn:  Iserlohn Roosters GmbH. Viitattu 5.9.2017. (saksaksi)
10. ↑  Persson, Linda: Klart med ny spelare inför nästa säsong *brynas.se*.  6.3.2017. Brynäs AB. Viitattu 5.9.2017. (ruotsiksi)
11. ↑  Louie Caporusso zurück am Seilersee *iserlohn-roosters.de*.  1.11.2016. Iserlohn:  Iserlohn Roosters GmbH. Viitattu 1.11.2017. (saksaksi)